Diari Oficial de la Generalitat Valenciana


Sumari del DOGV 9959, del 17-10-2024 (2024/10145)

ANUNCI d'aprovació de la suspensió de tramitació i atorgament de llicències d'edificació que tinguen per objecte la implantació de centrals fotovoltaiques i de parcs eòlics en l'àmbit del sòl no urbanitzable del terme municipal de Geldo.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9959

Data del DOGV
:   17-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10115

CVE
:   SQMA-U-5445-03578

Data del document
:   15-10-2024

Organisme emissor
:   Ajuntament de Geldo

Tipus de document
:   Anunci

El Ple de l'Ajuntament de Geldo, en la sessió que tingué lloc el dia 27 de setembre de 2024, va adoptar l'acord la part dispositiva del qual diu el següent:

*Primer*

Acordar suspendre l'atorgament i l'admissió a tràmit de qualsevol llicència, autorització i instrument d'intervenció en matèria d'urbanisme i activitats, així com les sol·licituds d'informe-certificat urbanístic municipal, relatiu a la compatibilitat del projecte amb el planejament i les ordenances municipals, previst en l'article 19 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, que tinguen com a objecte la implantació de centrals fotovoltaiques i de parcs eòlics, en l'àmbit del sòl no urbanitzable del terme municipal de Geldo.

*Segon*

La suspensió establida en l'apartat anterior no afectarà les instal·lacions particulars que tinguen com a objecte la producció d'energia per a l'autoconsum.

*Tercer*

La suspensió tindrà una duració màxima de dos anys. Este termini s'interromprà, amb alçament de la suspensió, si transcorregut un any no se sotmet a exposició pública la proposta de pla. Després de l'exposició al públic del pla en tramitació, se'n reprendrà la suspensió fins que es complete el termini de dos anys màxim.

*Quart*

Trametre este acord al *Diari Oficial de la Generalitat Valenciana*  perquè siga publicat, moment a partir del qual entrarà en vigor la suspensió.

Contra l'acord transcrit anteriorment, que és definitiu en la via administrativa, i de conformitat amb el que s'establix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, s'hi podrà interposar un dels recursos següents:

a) Amb caràcter potestatiu, un recurs de reposició davant el mateix òrgan que va dictar l'acte contra el qual es recorre, en el termini d'un mes a comptar de l'endemà de la publicació en el DOGV. Si transcorre un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar un recurs contenciós administratiu davant el jutjat contenciós administratiu de València, en el termini de sis mesos des d'esta desestimació presumpta.

b) Recurs contenciós administratiu, davant el jutjat contenciós administratiu de València, dins del termini de dos mesos comptats des de l'endemà de la publicació en el DOGV. Tot això, sense perjuí que puga exercitar-se qualsevol altre recurs o acció que s'estime procedent.

  

Geldo, 15 d'octubre de 2024

David Quiles Cucarella

Alcalde